hu fr eo eo fr eo eo eo eo eo eo eo eo fr eo eo eo pt it eo eo eo eo eo eo eo eo en en eo eo eo eo eo eo eo eo eo eo hu hu eo eo eo eo eo eo eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo eo eo ca hbs_lat da de el en es et fa fi fr he hu it ja ko lt lv nl nb pl pt ru sl sv fy eo eo eo eo eo eo eo eo eo
El Vikipedio, la libera enciklopedio
la 29-an de septembro 1934(nun 1934-09-29), do nun 82-jara
en Fiume, tiam Italio (nun Rijeko en Kroatio)
vidu sube de la teksto
v • d • r
Mihály Csíkszentmihályi (prononco "MIhaj ĈIKsentmihaji" aŭ en Internacia Fonetika Alfabeto [ˈmihaːj ˈtʃiːksɛntmihaːji]) estas hungardevena emeritiĝinta profesoro pri psikologio de la Universitato de Ĉikago. Li naskiĝis la 29-an de septembro 1934(nun 1934-09-29), do nun estas 82-jara. Mihály Csíkszentmihályi konsideratas grava reprezentanto de la skolo de pozitiva psikologio.
La sciencisto naskiĝis kiel filo de la hungaria konsulo en Fiume, tiam Italio (nun Rijeko en Kroatio), kaj en aĝo de 22 jaroj elmigris al Usono. Inter alie li gvidis la fakon pri sociaj sciencoj kaj antropologio en la universitato Lake Forest College en Ilinojso kaj nun instruas gvidadon de entreprenoj en la Claremont Graduate Universitato en Kalifornio, kvankam plej konatas lia profesoreco pri psikologio de la Universitato de Ĉikago.
Mensa stato en rilato inter la niveloj de defio kaj kapablo[1]. Klikebla grafikaĵo.
2 Verkoj inter alie
Mensa stato[redakti | redakti fonton]
En 1975 li priskribis la mensan staton de fluo en psikologia senco. Sekve li anglalingve publikigis multajn verkojn pri tiu temo, tradukitajn en vastan gamon da pliaj lingvojn, kaj konsideratas la plej elstara sciencisto pri tiu temo. Tamen li ne estis la unua, kiu malkovris la koncepton: Jam ekzemple la germana-juda pedagogo Kurt Hahn en 1908 verkis pri koncepto de li nomata "kreiva pasio", germanlingve "schöpferische Leidenschaft", kaj la itala pedagogino Maria Montessori pri fenomeno en ŝia verkaro germanlingve nomata "Polarisation der Aufmerksamkeit", do "polusigo de la atento" (itale kaj esperante kutime simple nomata "fenomeno Montessori") - ambaŭ konceptoj esence priskribas la samon kiel la vorto fluo de Mihály Csíkszentmihályi.
Verkoj inter alie[redakti | redakti fonton]
1975: "Beyond Boredom and Anxiety - The Experience of Play in Work and Games'' (angle, "Trans tediĝo kaj timo - la sperto de ludado en laboro kaj ludoj"), San-Francisko, Florido, en germana traduko "Das Flow-Erlebnis. Jenseits von Angst kaj Langeweile im Tun aufgehen" ("la fluo-sperto. Trans tediĝo kaj timo merĝiĝi en la ago"), same 1975, 8-a senŝanĝa eldono 2010, eldonejo Klett, Ŝtutgarto
1990: "Flow: The Psychology of Optimal Experience", Novjorko, eldonejo Harper & Row.
1993: "The Evolving Self: A Psychology for the Third Millenium", Novjorko, eldonejo Harper Collins.
1996: "Creativity: Flow and the Psychology of Discovery and Invention" ("Kreivo: fluo kaj la psikologio de malkovro kaj invento"), eldonejo Harper Perennial, Novjorko. ISBN 0-06-092820-4, en nederlanda traduko "Creativiteit: over 'flow', schepping en ontdekking", eldonejo Boom, Amsterdamo 1998, ISBN 90-5352-373-1, en germana traduko "Kreativität. Wie Sie das Unmögliche schaffen und Ihre Grenzen überwinden" ("Kreivo: kiel eblas atingi la neeblan kaj superi viajn limojn"), eldonejo Klett-Cotta, Ŝtutgarto 1997, ISBN 3-608-91774-8 kaj en franca traduko "La créativité. Psychologie de la découverte et de l'invention". Eldonejo Robert Laffont, Parizo kaj Montrealo 2006, ISBN 2-221-10301-7.
1997: "Finding Flow: The Psychology of Engagement with Everyday Life" ("trovi fluon - la psikologio engaĝiĝi pri ĉiutaga vivo"), Novjorko, eldonejo Basic Books.
2001: "Good Work: When Excellence and Ethics Meet" ("bona laboro: kiam renkontiĝas elstareco kaj etiko"), Novjorko, eldonejo Basic Books.
2003: "Good Business: Flow, Leadership and the Making of Meaning" ("bona komerco: fluo, gvidado kaj la kreo de signifo"), Novjorko, eldonejo Viking.
Pliaj informoj[redakti | redakti fonton]
Mihály Csíkszentmihályi (2000): artikolo "Flow. The psychology of Optimal Experience" (angle, "Fluo. La psikologio de optimuma sperto", eldonejo Harper and Row, 6 paĝoj, en formato PDF)
filmeto "Mihály Csíkszentmihályi: Creativity, fulfillment and flow" ("kreivo, kontento pri la propraj agoj kaj fluo"), 19-minuta eltranĉo el prelego de li, angle, en la retejo YouTube
Eksteraj ligiloj[redakti | redakti fonton]
persona profilo pri li en la retejo de la Claremont Graduate Universitato en Kalifornio Informoj pri Mihály Csíkszentmihályi en katalogo de la Germana Nacia Biblioteko
Notoj[redakti | redakti fonton]
↑ Mihály Csíkszentmihályi, Finding Flow, 1997.
Paĝoj kiuj uzas ISBNajn magiajn ligilojn
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 22:45, 3 nov. 2015.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj